CELEX: 32017R1899
Language: bg
Date: 2017-10-18 00:00:00
Title: Регламент за изпълнение (ЕС) 2017/1899 на Комисията от 18 октомври 2017 година за вписване на някои наименования в регистъра на храните с традиционно специфичен характер [Tradiční Lovecký salám/Tradičná Lovecká saláma (ХТСХ) и Tradiční Špekáčky/Tradičné Špekačky (ХТСХ)]

19.10.2017   
            
            
               BG
            
            
               Официален вестник на Европейския съюз
            
            
               L 269/5
            
         РЕГЛАМЕНТ ЗА ИЗПЪЛНЕНИЕ (ЕС) 2017/1899 НА КОМИСИЯТА
   от 18 октомври 2017 година
   за вписване на някои наименования в регистъра на храните с традиционно специфичен характер [Tradiční Lovecký salám/Tradičná Lovecká saláma (ХТСХ) и Tradiční Špekáčky/Tradičné Špekačky (ХТСХ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 26 и член 52, параграф 2 от него,
   като има предвид, че:
   
               (1)
            
            
               Съгласно член 26 от Регламент (ЕС) № 1151/2012 Чешката република представи наименованията „Tradiční Lovecký salám“/„Tradičná Lovecká saláma“ и „Tradiční Špekáčky“/„Tradičné Špekačky“ с оглед на тяхното регистриране в регистъра на храните с традиционно специфичен характер (ХТСХ) по член 22 от Регламент (ЕС) № 1151/2012 със запазване на наименованието.
            
         
               (2)
            
            
               Преди наименованията „Lovecký salám“/„Lovecká saláma“ и „Špekáčky“/„Špekačky“ са били регистрирани (2) като храни с традиционно специфичен характер без запазване на наименованието съгласно член 13, параграф 1 от Регламент (ЕО) № 509/2006 на Съвета (3).
            
         
               (3)
            
            
               След националната процедура по предявяване на възражение по член 26, параграф 1, втората алинея от Регламент (ЕС) № 1151/2012 наименованията „Lovecký salám“/„Lovecká saláma“ бяха допълнени съответно с термините „Tradiční“ и „Tradičná“, а наименованията „Špekáčky“/„Špekačky“ — с термините „Tradiční“ и „Tradičné“. Съгласно член 26, параграф 1, третата алинея от Регламент (ЕС) № 1151/2012 тези допълващи термини определят традиционния и специфичен характер на наименованията.
            
         
               (4)
            
            
               Представените наименования „Tradiční Lovecký salám“/„Tradičná Lovecká saláma“ и „Tradiční Špekáčky“/„Tradičné Špekačky“ бяха разгледани от Комисията и впоследствие публикувани в Официален вестник на Европейския съюз
                   (4).
            
         
               (5)
            
            
               Тъй като Комисията не е получила възражение по член 51 от Регламент (ЕС) № 1151/2012, наименованията „Tradiční Lovecký salám“/„Tradičná Lovecká saláma“ и „Tradiční Špekáčky“/„Tradičné Špekačky“ следва съответно да бъдат вписани в регистъра със запазване на наименованието,
            
         ПРИЕ НАСТОЯЩИЯ РЕГЛАМЕНТ:
   Член 1
   Наименованията „Tradiční Lovecký salám“/„Tradičná Lovecká saláma“ (ХТСХ) и „Tradiční Špekáčky“/„Tradičné Špekačky“ (ХТСХ) се вписват в регистъра със запазване на наименованието.
   Приема се, че продуктовите спецификации на ХТСХ „Lovecký salám“/„Lovecká saláma“ и ХТСХ „Špekáčky“/„Špekačky“ са спецификациите, посочени в член 19 от Регламент (ЕС) № 1151/2012 за ХТСХ „Tradiční Lovecký salám“/„Tradičná Lovecká saláma“ и ХТСХ „Tradiční Špekáčky“/„Tradičné Špekačky“ със запазване на наименованието.
   С наименованията по първа алинея се обозначават продукти от клас 1.2. „Месни продукти (варени, осолени, пушени и др.)“ от приложение XI към Регламент за изпълнение (ЕС) № 668/2014 на Комисията (5).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 октомври 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 343, 14.12.2012 г., стр. 1.
   
      (2)  Регламент (ЕС) № 160/2011 на Комисията от 21 февруари 2011 г. за вписване на название в регистъра на храните с традиционно специфичен характер [„Lovecký salám“/„Lovecká saláma“ (ХТСХ)] (ОВ L 47, 22.2.2011 г., стр. 7).
   Регламент (ЕС) № 158/2011 на Комисията от 21 февруари 2011 г. за вписване на название в регистъра на храните с традиционно специфичен характер („Špekáčky“/„Špekačky“ (ХТСХ) (ОВ L 47, 22.2.2011 г., стр. 3).
   
      (3)  Регламент (ЕО) № 509/2006 на Съвета от 20 март 2006 г. относно селскостопански и хранителни продукти с традиционно специфичен характер (ОВ L 93, 31.3.2006 г., стр. 1). Регламент, отменен и заменен с Регламент (ЕС) № 1151/2012.
   
      (4)  ОВ C 167, 11.5.2016 г., стр. 21.
   
      (5)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).